Taman Nasional Gunung Palung kang disingkat (TNGP) iku taman nasional kang manggon ana ing Kabupatèn Ketapang, Kalimantan Kulon. Ambane papan iki kurang luwih 90.000 hektar. Kacamatan Matan Hilir Lor, Sukadana, Simpang Hilir, Nanga Tayap, dan Sandai iku kalebu wewengkon taman nasional Gunung Palung.

Taman Nasional Gunung Palung iku taman nasioanl kang kaetung ekositime paling jangkep tinimbang taman nasional liyané ing Indonésia. Ing taman nasional iki ana Gunung Palung kang dhuwure 1.116 mèter. Saliyané iku uga dadi papan uripé orangutan kang cacahé kurang luwih 2.200. Ing Taman Nasional Gunung Palung, paling akèh kéwan Bekantan.

Flora lan Fauna 
Tuwuhan ing papan iki kaya ta, jelutung (Dyera costulata), ramin (Gonystylus bancanus), damar (Agathis borneensispulai (Alstonia scholaris), rengas (Gluta renghas), kayu ulin (Eusideroxylon zwageri), Bruguiera sp., Lumnitzera sp., Rhizophora sp., Sonneratia sp., ara si pencekik, lan tuwuhan obat.

Kéwan kang urip ing taman nasional iki kaya ta, bekantan (Nasalis larvatus), orangutan (Pongo satyrus), bajing (Lariscus hosei), kidang (Muntiacus muntjak pleiharicus), beruang madu (Helarctos malayanus euryspilus), beruk (Macaca nemestrina nemestrina), klampiau (Hylobates muelleri), kukang (Nyticebus coucang borneanus), rangkong warak (Buceros rhinoceros borneoensis), kancil (Tragulus napu borneanus), pitik alas (Gallus gallus), enggang gading (Rhinoplax vigil), baya siam (Crocodylus siamensis), bulus gadhing (Orlitia borneensis), lan penyu tempayan (Caretta caretta). Ana uga tupai kenari (Rheithrosciurus macrotis) kang kaetung langka.

Cathetan sikil 

Taman Nasional